钦定古今图书集成/明伦汇编/氏族典/第563卷 > 移剌慥
## 钦定古今图书集成/明伦汇编/氏族典/第563卷 > 移剌慥

按《金史移刺慥传》：“慥本名移敌列，契丹虞吕部人。尚
书省辟契丹令史，擢右司都事。大定二年，除真定少
尹，入为侍御史，母忧去官，起复右司员外郎，累官陈
州防御使。召为太府监，改刑部侍郎。十九年，还为大
理卿，改御史中丞，兼同修国史，改大兴尹，复为刑部
尚书。上还自上京，以为西京留守，改临洮尹，卒。”